Na temelju članka 22.  Zakona o pravu  na pristup informacijama („Narodne novine“ broj 172/03; 144/2010 )  i članka 84. Statuta Dječjeg vrtića „Bubamara“ Kalinovac, Upravno  vijeće Dječjeg vrtića „Bubamara“ Kalinovac na 10. sjednici održanoj 28. studenoga 2011. donijelo je
O D L U K U 

o ustrojavanju Kataloga informacija

Dječjeg vrtića „Bubamara“ Kalinovac

Članak 1.

Odlukom o ustrojavanju Kataloga informacija Dječjeg vrtića „Bubamara“ Kalinovac, ( u daljnjem tekstu: Odluka), ustrojava se Katalog informacija koje posjeduje, raspolaže i nadzire Dječji vrtić „Bubamara“ Kalinovac, a u cilju ostvarivanja prava na pristup informacijama u smislu zakona kojim se uređuje pravo na pristup informacijama.

Članak 2.

Dokumenti u kojima je zapisana ili unesena informacija u smislu članka 1. ove Odluke utvrđeni su u sistematiziranom pregledu informacija koji se nalazi u prilogu- Katalog informacija Dječjeg vrtića „Bubamara“ Kalinovac, koji je sastavni dio ove Odluke.

Članak 3. 
Način i vrijeme ostvarivanja prava na pristup informacijama iz članka 2. ove Odluke, ovlaštenik prava na pristup informaciji ostvaruje pravo na pristup informaciji podnošenjem usmenog ili pismenog zahtjeva Dječjem vrtiću „Bubamara“ Kalinovac.                                                

     Pisani zahtjev u svezi s ostvarivanjem  prava na pristup informaciji može donijeti na adresu: Dječji vrtić „Bubamara“ Kalinovac, Dravska 8, Kalinovac, te putem elektronske pošte: djecji.vrtic.bubamara@kc.t-com.hr.

    Usmeno postavljeni zahtjev  primat će se na zapisnik svaki utorak od 13.00 do 15.00 sati na adresi Dravska 4, Kalinovac, tajništvo  Dječjeg vrtića „Bubamara“ Kalinovac.
     Zahtjev se može podnijeti i telefonom na broj 048/883-006.

Članak 4. 

Ova Odluka stupa na snagu danom donošenja.

UPRAVNO VIJEĆE DJEČJEG  VRTIĆA

„BUBAMARA“ KALINOVAC

KLASA: 601-01/11-01/110
URBROJ: 213769-11-02                                                                Predsjednik:

Kalinovac, 28. 11. 2011.                                                              
KATALOG INFORMACIJA 

DJEČJEG VRTIĆA „BUBAMARA“ KALINOVAC

1. OPĆI AKTI  - Dječjeg vrtića „Bubamara“Kalinovac od 
                        1999. godine i nadalje

2. POJEDINAČNI AKTI – Upravnog vijeća D.V. „Bubamara“ Kalinovac 

                                          od 1999. godine i nadalje

3. CJELOKUPNA DOKUMENTACIJA- sa sjednica Upravnog vijeća za razdoblje
 od 1999. godine i nadalje, nalazi se u arhivi Dječjeg vrtića „Bubamara“ Kalinovac (materijal sa sjednica, zapisnici, izvornici akata).

4. IZVJEŠĆA I PLANOVI –Godišnji planovi i programi i Izvješća godišnjih planova i programa od 1999. godine i nadalje, Godišnji financijski planovi i Godišnja financijska izvješća od 1999. godine i nadalje.

